ఎస్‌ఎంఇ సంస్థల మార్కెట్‌ విలువ రూ.18,345 కోట్లు
 
ముంబై: బిఎస్‌ఇలోని చిన్న, మధ్యతరహా సంస్థలు ప్లాట్‌ఫామ్‌ ఎస్‌ఎంఇపై ఐపిఒల జారీకి సుమారు 200కుపైగా సంస్థలు ముసాయిదా దరఖాస్తులు దాఖలుచేసాయి. డిఆర్‌హెచ్‌పి దాఖలుచేసి ఐపిఒలకు అనుమతి కోరుతున్నాయి. మొత్తం 200కంపెనీల్లో 164 కంపె నీలు ఇప్పటికే స్టాక్‌ఎక్ఛేంజిల్లో జాబితా అయ్యాయి. ఇవన్నీ కలిపి మొత్తంగా 1282 కోట్లు మార్కెట్లనుంచి సమీకరించాయి. ప్రస్తుతం ఈ సంస్థలు మార్కెట్‌ విలువలు 18,345కోట్లుగా ఉన్నట్లుఅంచనా. మొత్తం 164 సంస్థలు బిఎస్‌ఇ ఎస్‌ఎంఇ ప్లాట్‌ఫామ్‌పై జాబి తా అయితే 23 సంస్థలు బిఎస్‌ఇ మెయిన్‌బోర్డుకు తరలిపోయాయి. ఆసియా అత్యంతప్రాచీన ఎక్ఛేంజి అయిన బిఎస్‌ఇ ఇప్పటికే ఎస్‌ఎంఇ విభాగంలో లీడర్‌గా నిలిచింది. మొత్తం 80శాతం మార్కెట్‌ వాటాతో ఉంది. బిఎస్‌ఇ 2012 మార్చినెలలో ఎస్‌ఎంఇ ప్లాట్‌ఫామ్‌ను ప్రారంభించింది. కొన్ని కంపెనీలు ఎస్‌ఎంఇ వేదికగా జాబితా అయితే మరికొన్ని కంపెనీలు మెయిన్‌ ప్లాట్‌ఫామ్‌కు తరలిపోయాయి.
ఇక భారత్‌ ఆర్థికవ్యవస్థ ప్రపంచంలోనే శరవేగంగా వృద్ధిచెందుతున్న ఆర్ధిక వ్యవస్థ గా నిలిచింది. 2025 నాటికి భారత్‌ ఆర్థిక వ్యవస్థ ఐదు లక్షల కోట్ల డాలర్ల వ్యవస్థగా మారుతుందనిఅంచనా. ఇందుకు ఎస్‌ఎంఇ రంగమే కీలకంఅవుతుందని బిఎస్‌ఇవెల్లడించింది. ఎస్‌ఎంఇ సంస్థల యజమానులు నిధుల సమీకరణతో మూలధన పెట్టుబడులు, విస్తరణప్రణాళికలతో పాటు నిర్వహణ ఖర్చు లకు సైతం వినియోగించుకునే అవకాశంఉంది. అందువల్ల నే బిఎస్‌ఇ ఎస్‌ఎంఇ ప్లాట్‌ఫామ్‌కు మంచి స్పందన లభి స్తోంది. పైగా సెబి కూడా ఎస్‌ఎంఇల ఐపిఒలకు ప్రోత్సా హం ఇవ్వడంతోపాటు ఇన్వెస్టర్ల సొమ్ముకు పరిరక్షణ కల్పి స్తోంది. అందువల్ల దేశీయ ఇన్వెస్టర్లే ఎక్కువగా వీటిలో పెట్టుబడులకు ముం దుకు వస్తున్నారు. ఎస్‌ఎంఇలు వృద్ధిలోకి వస్తే ఉపాధి కల్పన పెరుగుతుందని భావిస్తున్న కేంద్రం వీటిలో సాధ్యమైనంతవరకూ మూతపడకుండా చూస్తోంది.
======